
BARDD WRTH FARW. 


GwNEWCH imi feddiod 
Wrth ffrydlif y mynydd, 
Na cherfiwch un linell 
T adrodd fy hynt; 
Ac yno telored 
Glâs dônau'r afonydd 
Eu cerddi yn gymhlith 
A chwibian y gwynt. 


Na chlywer un Och! 
Lle mae'r prydydd yn huno; 
Na choder un cofnod 
I ddangos y fan; 
Yno na weler 
Un serchawg yn wylo, 
I dori â'i dolef 
Dawelwch y lân. 


I bydru fi dodwch 
Heb gwynion na galar, 
Diamdo, dienw, 
Ac unig fy ngwedd; 
Na wedwch fy mod i 
Mor drist ac edifar 
Wrth deithio i dawel! ; 
Ystafell y bedd 

Pan ddychwel y Gwanwyn, 
Uwchben fy ngorweddle 
Pored y milyn 
Dywarchen fo gwerdd; 
Ond chwyîia y grug 
Yn awelon y bore, 
Adar y moelydd 
A ganant fy ngherdd, 


Iesu, fy Nuw! 
Yn y preseb a rwymwyd, 
Maddeu fy nghamwedd— 
Tro drallod yn hedd ; 
I'r Hwn dros ddyn 
Pechadurus groeshoeliwyd, 
Cofia fy lludw 
Yn nghilfach y bedd! 


Pan seinio yr udgorn 
Trwy'r nen ddychrynedig 
Alargan ddiweddaf 
Y ddaiar a'r môr, 
Gâd i mi orphwys 
Lle cân y gwaredig 
Gathlau i'th foliant, 
Fy Ngheidwad, fy 


Ior. 





